Адунеи ашьапыламплытә чемпионат аԥхьа, ааба-жәба шықәса зхыҵуа рыбжьара ашьапылампыл азы урыстәылазегьтәи атурнир Hopes Cup "World Cup Sochi 2018" мҩаԥыргоит Шәача, рашәара 2 инаркны 10-нӡа. Уи иалахәу урыстәылатәи акомандақәеи Аԥсны ахәыҷтәы-қәыԥштә шьапылампылтә клуб "Динамо" ааӡамҭацәеи роуп. Аҵәҭаԥсара инақәыршәаны, Аԥснытәи ашьапылампыл асыҩцәа Уругваи акоманда ахьӡала иқәгылоуп.
"Иахьа еиԥылеит Португалиеи Уругваи. Ишыжәдыруа еиԥш, аԥсуа ҳәыҷқәа "Динамо" ашьапылымпыл асыҩцәа Уругваи ахьӡала иқәгылоуп. Португалиа азы ихәмаруеит "Спартак-Аланиа". Аҩ-командак ӷәӷәоуп. Иахьа ахәмарра мариамызт, ишоуран, аха аиааира ҳгеит 5:2 ҳәа. Уи алагьы афиналбжахь ҳнеит. Даараӡа ҳгәыӷуеит актәи аҭыԥ ҳгоит ҳәа. Уи алагьы адунеи ачемпионат аҟны ирырҭо ахраҿа аналог ҳаур ҳҭахуп. Ҳаҷкәынцәа рхы иамеигӡакәа ахәмарра иаҿуп", — лҳәеит Ҳашԥҳа.